**Zápisnica z rokovania Miestneho zastupiteľstva**

 **Mestskej časti Bratislava- Devínska Nová Ves**

 **Dňa 16.februára 2022 prostredníctvom videokonferencie**

Začiatok : 16, 00 hod Koniec : 17,50 hod

Začiatok rokovania otvoril starosta MČ Bratislava- Devínska Nová Ves pán Dárius KRAJČÍR.

Konštatoval, že k videohovoru sú poslanci prihlásení a zastupiteľstvo je uznášania schopné . poslanec Kovarík sa ospravedlnil, bude trochu meškať.

Hlasovanie o predloženom programe :

**UMZ 1/2/2022**

**Hlasovanie** :

Prítomní : Za Proti Zdržal sa Nehlasoval

 9 8 0 0 1

**Bod č. 1 ) Voľba členov návrhovej komisie, overovateľov zápisnice a určenie zapisovateľa**

**Návrhová komisia** : poslanci Bc. Jozef Tittel ,Mgr. Lenka Hlaváčová , Mgr. Rastislav Tešovič

**Overovatelia zápisnice:** ZS a poslankyňa Beata Janatová a Bronislava Kraváriková

**Zapisovateľka :** Zdenka Paďourová

**UMZ 2/2/2022**

Hlasovanie :

Prítomní : Za Proti Zdržal sa Nehlasoval

 9 9 0 0 0

**Bod č.2 Informácia o plnení uznesení miestneho zastupiteľstva MČ Bratislava-devínska Nová Ves plniteľných do 31.1.2022, alebo trvalo plnených**

Bez rozpravy .

Pripojil sa poslanec Kovarík

**UMZ 3/2/2022**

**Hlasovanie** :

Prítomní : Za Proti Zdržal sa Nehlasoval

 10 10 0 0 0

**Bod č. 3 Informácia o dôležitých rokovaniach starostu MČ Bratislava-Devínska Nová Ves**

**Starosta** : Ja by som doplnil v rámci tohto bodu informácie z týchto dní. Bol to podpis zmluvy z vy súťaženým zhotoviteľom terasy Milana Marečka . Tak isto sme mali v priebehu včerajška kontrolný deň na rekonštrukcii Klubu dôchodcov na Istrijskej ulici a kontrolný deň na ZŠ Ivana Bukovčana 1, kde prebieha rekonštrukcia kuchyne s jedálňou. Dnes bola odovzdaná stavba terasy Milana Marečka. Najdôležitejšia informácia teda je, že všetky zákonné termíny a limity sme splnili , ktoré nás zatiaľ brzdili v tom, aby sme podpísali zmluvu a aby sme spolu s zhotoviteľom začali samotnú rekonštrukciu terasy . Podarilo sa nám vy súťažiť sumu tejto rekonštrukcie vo výške 417 873 tisíc eur a začíname v priebehu budúceho týždňa . Ja vás budem priebežne s kolegami informovať tak, aby sme čo najmenej obmedzili obyvateľov , ktorí bývajú priamo na Milana Marečka a ich vchody budú dotknuté touto rekonštrukciou. Čaká ma zajtra stretnutie so správcami bytových domov , aby sme mohli jednotlivé postupy zosúladiť. Čo sa týka tejto rekonštrukcie, chcel by som ešte uviesť to, že zhotoviteľ sa zaviazal k tomu, že napriek tým všetkým okolnostiam, ktoré vstupovali do samotnej rekonštrukcie , do šiestych mesiacov stavbu zrealizuje. Čo sa týka Klubu dôchodcov, všetko nasvedčuje tomu, že za mesiac by sme mali mať tie všetky ťažšie stavebné práce ukončené. Postupne, zhruba za dva mesiace by sme mohli začať kolaudačné konanie a teraz nás čaká tá príjemnejšia stránka a to je samotný výber interiérového vybavenia . Čo sa týka rekonštrukcie kuchyne na Ivana Bukovčana 1 , tak tam práce idú celkom dobre až na drobnosti , ktoré sme pri takejto veľkej rekonštrukcii očakávali. To je stav budovy , ktorá má svoj vek. Vzduchotechnika sa postupne inštaluje . Na ZŠ Ivana Bukovčana 3 plynule funguje kuchyňa aj s personálom a kuchárkami, ktoré pôsobili v školskej kuchyni na Ivana Bukovčana 1. S pani riaditeľkou sme v kontakte. Boli sme si prezrieť minulý týždeň aj priestory v kuchyni a jedálni na Ivana Bukovčana 3, kde budeme musieť tiež tie zariadenia, ktoré teraz dostávajú väčšiu záťaž ,postupne obnovovať. Zatiaľ sa situácia zvláda. Toto je také najpodstatnejšie za posledné dni. Ešte jedna informácia . Medzi časom cez Denovu postupne dávame do poriadku aj havarijný stav v kine. Blížime sa k ďalším rekonštrukčným prácam, ktoré sme si stanovili. Ešte jedna dôležitá informácia v rámci kalendára . Je to začiatok prác rekonštrukcie ulice Na Kaštieli. Čakali sme na reakciu OLA . Treba riešiť aj odvoz odpadu, keďže ulica bude cez rekonštrukciu neprejazdná. OLO v spolupráci z mestskou časťou bude informovať obyvateľov, akým spôsobom a na aké miesto budú odkladať odpad .Zajtra už by sa malo začať frézovať a začať odstraňovať starý povrch ulice .

Bez rozpravy .

**UMZ 4/2/2022**

**Hlasovanie** :

Prítomní : Za Proti Zdržal sa Nehlasoval

 11 11 0 0 0

**Bod č.4) Návrh na schválenie odmien členom komisií – neposlanci za II polrok 2021**

Bez rozpravy

**UMZ 5/2/2022**

**Hlasovanie** :

Prítomní : Za Proti Zdržal sa Nehlasoval

 11 11 0 0 0

**Bod č.5) Návrh na voľbu prísediaceho pre Okresný súd Bratislava IV.**

Bez rozpravy

**UMZ 6/2/2022**

**Hlasovanie** :

Prítomní : Za Proti Zdržal sa Nehlasoval

 12 12 0 0 0

**Bod č.6 ) Zvýšenie nájomného a minimálnych sadzieb prenájmov nebytových priestorov o mieru inflácie za rok 2021**

Bez rozpravy

**UMZ 7/2/2022**

**Hlasovanie** :

Prítomní : Za Proti Zdržal sa Nehlasoval

 12 11 0 1 0

**Bod č. 7) Schválenie spôsobu prevodu pozemku registra „C“ KN parc.č.441/2a predaj pozemku registra „C“ KN parc. č.441/2 z dôvodu hodného osobitného zreteľa Ing. Michal JANÍK s manželkou**

Bez rozpravy

**UMZ 8/2/2022**

**Hlasovanie :**

Prítomní : Za Proti Zdržal sa Nehlasoval

 12 11 0 0 1

**Bod č. 8) Schválenie zámeru prenájmu nebytového priestoru o výmere 33,90 m2, miestnosti č.28 a 29 v objekte VÚZ na ulici Štefana Králika 1 formou obchodnej verejnej súťaže a podmienky obchodnej verejnej k prenájmu nebytového priestoru**

**Poslanec Žatko** : Ja mám otázku, čo je v súčasnosti v týchto priestoroch a či nájomná zmluva už končí. V dôvodovej správe sú evidentne chybné informácie , ktoré súvisia s bodom 9

**Prednostka** : V uvedenom priestore je teraz kozmetika a kaderníctvo. Ten nájom teraz končí po desiatich rokoch.

**Poslanec Tešovič** : Ja by som len pre úplnosť uviedol, že na Komisii legislatívy a financií bolo navrhnuté, aby pri týchto súťažiach sme zverejňovali priamo aj kritéria tam, kde váhou pre hodnotenie je cena nižšia ako je 100%, povedzme 70% a účel má váhu 30%, takže tu je aj vzorec a spôsob výpočtu práve toho kritéria tej hodnosti toho priestoru. Chcem sa za to poďakovať.

**UMZ 9/2/2022**

**Hlasovanie :**

Prítomní : Za Proti Zdržal sa Nehlasoval

 12 12 0 0 0

**Bod č. 9) Schválenie zámeru prenájmu nebytového priestoru o výmere 201,00m2 – miestnosť č. 1.1.02 v objekte DOVINA pasáže na ulici Milana Marečka 2-6 formou obchodnej verejnej súťaže k prenájmu nebytového priestoru.**

Bez rozpravy

**UMZ 10/2/2022**

**Hlasovanie :**

Prítomní : Za Proti Zdržal sa Nehlasoval

 12 12 0 0 0

**Bod č.10) Výpožička nebytového priestoru z dôvodu hodného osobitného zreteľa v ZŠ Ivana Bukovčana č.3 pre OZ GoodSport international Slovensko**

Bez rozpravy

**UMZ 11/2/2022**

**Hlasovanie :**

Prítomní : Za Proti Zdržal sa Nehlasoval

 11 11 0 0 0

**Bod č.11) Prenájom časti pozemku registra „C“ KN parc č.2565/1,  k.ú Devínska Nová Ves v areáli ZŠ Ivana Bukovčana č.3 v oblasti tenisového športu**

Bez rozpravy

**UMZ 12/2/2022**

**Hlasovanie :**

Prítomní : Za Proti Zdržal sa Nehlasoval

 12 12 0 0 0

**Bod č. 12) Schválenie zmluvy o budúcej zmluve na prevod komunikácií a pozemkov pod komunikáciami na ulici TEHEĽŇA od spoločnosti CTPark Bratislava , spol. s.r.o do vlastníctva MČ Bratislava-Devínska Nová Ves**

Bez rozpravy

**UMZ 13/2/2022**

**Hlasovanie :**

Prítomní : Za Proti Zdržal sa Nehlasoval

 12 12 0 0 0

**Bod č. 13) Žiadosť o príspevok na vybudovanie a oplotenie kontajnerového stojiska pre bytový dom Štefana Králika č.4, žiadateľ SPRÁVA OBJEKTOV DNV, s.r.o.**

Bez rozpravy

**UMZ 14/2/2022**

**Hlasovanie :**

Prítomní : Za Proti Zdržal sa Nehlasoval

 12 12 0 0 0

**Bod č. 14) Žiadosť o príspevok na vybudovanie a oplotenie kontajnerového stojiska pre bytový dom Jána Smreka č.20-22, žiadateľ SPRÁVA OBJEKTOV DNV,s.r.o.**

Bez rozpravy

**UMZ 15/2/2022**

**Hlasovanie :**

Prítomní : Za Proti Zdržal sa Nehlasoval

 12 12 0 0 0

**Bod č.15 Návrh dodatku Štatútu hlavného mesta SR Bratislavy – Dodatok k prevádzkovým poriadkom pohrebísk a dodatok k podmienkam obchodnej súťaže**

**Poslanec Tešovič :** Ja by som chcel iba ozrejmiť, že v takej zásadnej požiadavke od našej mestskej časti smerom na hlavné mesto, nám bolo hlavným mestom vyhovené v tom zmysle, že si budeme môcť spravovať pohrebiská , ktorých nie je zriaďovateľ hlavné mesto na území mestskej časti. To znamená , že sa to týka aj nášho cintorína v Devínskej Novej Vsi. To je ta základná idea kde nám bolo vyhovené. Ja by som navrhol, aby sme hlasovali o variante č.1 , to znamená , že súhlasíme s Návrhom dodatku hlavného mesta.

**ZS a poslankyňa Janatová** : Ja sa k tomu pripájam a ďakujem starostovi aj Rasťovi Tešovičovi, že sa im spolu podarilo tento návrh presadiť.

**UMZ 16/2/2022**

**Hlasovanie** :

Prítomní : Za Proti Zdržal sa Nehlasoval

 11 11 0 0 0

**Bod č. 16 ) Žiadosť o príspevok na vybudovanie a oplotenie kontajnerového stojiska pre bytový dom Pavla Horova č. 1-7 žiadateľ ARTIP J, s.r.o.**

Bez rozpravy

**UMZ 16/2/2022**

**Hlasovanie** :

Prítomní : Za Proti Zdržal sa Nehlasoval

 11 11 0 0 0

**Bod č. 17) Žiadosť o príspevok na vybudovanie a oplotenie kontajnerového stojiska pre bytový dom Pavla Horova č. 13-15 , žiadateľ SVB a NP Pavla Horova 13-15**

Bez rozpravy

**UMZ 18/2/2022**

**Hlasovanie :**

Prítomní : Za Proti Zdržal sa Nehlasoval

 11 11 0 0 0

**Bod č. 18 ) Správa o výsledkoch kontrolnej činnosti miestneho kontrolóra MČ Bratislava-Devínska Nová Ves za rok 2021**

Bez rozpravy

**UMZ 19/2/2022**

**Hlasovanie :**

Prítomní : Za Proti Zdržal sa Nehlasoval

 11 11 0 0 0

**Bod č. 19 ) Správa z kontroly stavu a vývoja dlhu MČ BA-Devínska Nová Ves za III a IV. Štvrťrok 2021**

**Kontrolór MČ** : Táto kontrola bola vykonaná na základe poverenia schváleného uznesením MZ č.58/6/21 zo dňa 23.6.2021. Jej cieľom bolo preveriť dodržiavanie zákona č. 5 o rozpočtových pravidlách a splniť zákonnú povinnosť sledovať vývoj dlhu mestskej časti. Jedná sa o dodržanie podmienok prijatia návratných zdrojov a celková suma dlhov je 186 358 Eur. MČ prijala v roku 2020 návratnú finančnú pomoc v horeuvedenej výške. Prvá splátka k 31.10.2024 a posledná splátka k 1.10.2027. Bez úročne. Jedná sa o 37 splátok. Neboli zistené žiadne nedostatky . Kontrola bola ukončená dňa 21.1.2022

Bez rozpravy

**UMZ 20/2/2022**

**Hlasovanie :**

Prítomní : Za Proti Zdržal sa Nehlasoval

 11 11 0 0 0

**Bod č. 20) Správa o stave kroniky**

Bez rozpravy

**UMZ 21/2/2022**

**Hlasovanie :**

Prítomní : Za Proti Zdržal sa Nehlasoval

 11 11 0 0 0

**Bod č. 21) Vystúpenie občanov**

**Starosta** : Do sedemnástej hodiny sa neprihlásil nikto z občanov .

**Bod č. 22) Petícia za pridelenie šatne a futbalového ihriska pre tréningy a zápasy FC VW Bratislava na futbalovom ihrisku Vápencová ulica č. 34 , Bratislava-Devínska Nová Ves**

Členovia petičného výboru sa neprihlásili do rozpravy

**Starosta** : Ja by som k tomu iba doplnil, že včera sme absolvovali aj pánom poslancom Tittelom, ďalej s pánom Kiszelom - konateľom DNV šport stretnutie s predsedom Bratislavského futbalového zväzu, ktorý nám ozrejmil situáciu osobne a nám deklaroval, že chápe aká je situácia v DNV. Napriek tomu, že im bolo omylom v rámci valného zhromaždenia dané na podpis stanovisko - list, ktorý následne bol posunutý na úrad s tým, že podporujú každé športové kluby, ale v takomto čase a za takýchto podmienok ( sú uvedené aj v materiáli) sa vyjadril, že v podstate keby mal ďalší klub vstupovať do územia to sám neodporúča.

**Poslanec Tittel** : Ja by som chcel potvrdiť slová pána starostu a aj v zmysle uznesenia Komisie športu a kultúry si dovoľujem navrhnúť vzhľadom na technický stav ihriska a jeho  súčasnú vyťaženosť , aby sme hlasovali za NEVYHOVIEŤ petícii.

**Poslanec Žatko** : Ja mám na Vás pán starosta ako na predkladateľa materiálu jednu otázku k návrhu uznesenia v časti 4 . Táto časť sa mi zdá veľmi logická a správna , iba si chcem ozrejmiť. Tam je uvedené, že žiadame konateľa DNV Šport o vypracovanie analýzy kapacitných možností športového areálu Vápencová ul. Č.34. Po predložení zoznamu aktívnych členov vo všetkých funkčných kategóriách klubu. Chcem sa spýtať, či sa myslí iba ten klub čo žiada tie priestory, alebo všetkých klubov, ktoré tam fungujú.

**Starosta** : V podstate aspoň čo ja mám informácie z pracovných stretnutí, tak kapacitné možnosti a zoznamy aktívnych členov DNV šport má. Toto sa týka práve klubu FC VOLKSWAGEN Bratislava, ktorý má záujem práve využívať priestory na Vápencovej. Takže aby vedel pán konateľ aké majú požiadavky - čo sa týka počtu členov. Je to tam všetko zhrnuté preto, ak by boli možnosti. My chceme podporiť športovcov v Devínskej , avšak vzhľadom na dnešnú situáciu ktorá je , tak až po úplnom odbehnutí súťaží a tréningov budeme vedieť, ako to v danom areáli môže fungovať.

**Poslanec Žatko**. Ďakujem za odpoveď a ak môžem ešte jednu otázku. Neviem či je prítomná pani Mgr. Labašková . Mám na ňu otázku. Z hľadiska petičného zákona . Je naša povinnosť teraz v súčasnosti prijať toto uznesenie ? Ja si myslím, že by bolo logické najskôr počkať na tú analýzu čo pán konateľ vypracuje a až na základe toho rozhodneme či vyhovieme, alebo nevyhovieme. Neviem z právneho hľadiska , či je to možné.

**Starosta** : Súčasťou materiálu je aj informácia , že petíciu je potrebné do určitého času riešiť.

**Mgr. Labašková – právne odd :**  Bolo by veľmi vhodné, aby sa na dnešnom MZ rozhodlo z toho dôvodu, že je termín do 30 dní od doručenia petície. My sme vlastne zástupcovi petičného výboru posielali oznam o predĺžení tejto lehoty, pretože sme nestíhali práve preto, že nebolo naplánované jarné zastupiteľstvo. Takže sme povinní do 60 pracovných dní od doručenia tejto petície podať nejaký výsledok.

**Poslanec Žatko** : Ďakujem za odpoveď.

**Starosta**  : Dostal som aj informáciu , že môže byť aj prerokovaná petícia bez účasti člena petičného výboru pána Vitka.

**ZS a poslankyňa Janatová** : Ja teda dôverujem členom Komisie športu, že sa naozaj poctivo zaoberali touto petíciou a to ako ju vyhodnotili - akceptujem . Chcem k tomu iba dodať, že ja som tiež rokovala s tými ľuďmi minulý rok pred prázdninami a musím povedať, že už  vtedy som im ponúkla, aby deti trénovali v Devínskej Novej Vsi a že sa im na to vytvorí ten priestor. Napriek tomu, že im to bolo ponúknuté bolo zjavné, že im o deti vôbec nie ide , že im v podstate ide o futbal dospelých a z ďalších tých rokovaní, ktoré sme mali aj v súčasnosti pri tej petícií, sa mi to iba potvrdilo. Opätovne sme povedali, že pre tie deti by sme ten priestor nejako chceli vytvoriť, pretože všetci sme si dali ako prioritu zabezpečiť športovanie a voľnočasové aktivity pre deti a mládež.

**Faktická- poslanec Tittel** : Ja iba tak rýchlo . Chcem teda povedať, že mám informáciu z Lamača. Tam si Volkswagen prenajíma ihrisko. Jedná sa o jedno družstvo dospelých mužov a oni sú v podstate radi že ich tam majú, nakoľko v Lamači je menej vyťažené ihrisko ako máme my.

**Poslanec Tešovič** : Ja mám dve veci. Prvá je tá, že by sme mali o bodoch hlasovať osobitne , nakoľko jeden bod vyhovuje, druhý nevyhovuje atd. Druhá vec je také zamyslenie , či my vôbec o bode 2 môžeme aj nejakým spôsobom hlasovať, respektíve aký následok môže mať naše hlasovanie bez ohľadu, či vyhovieme variantu jedna alebo dva a to z toho dôvodu, že naša mestská časť v podstate nerieši prevádzku ihriska , rieši ju DNV šport a myslím že v dnešnej dobe mestská časť nevie ani uzavrieť nejakú zmluvu. DNV šport má nejakú právnu subjektivitu a my nemôžme rozhodnúť za nich.

Tu je otázka, či musíme hlasovať aj o bode či vyhovieme, ale nevyhovieme. To, že nastavíme nejaké podmienky ,že nastavíme nejaké zásady prenájmu, že pán konateľ dodá v podstate nejaký plán obsadenosti , potom jemu pán starosta môže ako spoločník dávať pánu konateľovi nejaké úlohy, ale ja si myslím , že naše zastupiteľstvo je v tomto obmedzené.

**Starosta** : Ja by som k tomu Tvojmu príspevku uviedol, že petícia bola smerovaná voči starostovi, poslancom a členom Komisie športu. Takže to stanovisko aj tú samotnú petíciu by sme mali vybaviť podľa postupov . Ak by bola smerovaná iba čisto na úrad , tak to viem v rámci kompetencie posunúť a vyhovieť, alebo nevyhovieť , ale podľa petičného zákona tu šlo práve o to, že to musí byť predložené na rokovanie miestneho zastupiteľstva

**Labašková – právne odd** : Tak ako povedal pán starosta , doručená petícia bola adresovaná miestnemu zastupiteľstvu mestskej časti Bratislava-Devínska Nová Ves a zároveň podľa § 5c zákona o petičnom práve. Ak je predmetom petície činnosť orgánov územnej samosprávy, jej poslancov alebo štatutárneho orgánu organizácie, ktorej zriaďovateľom je orgán územnej samosprávy, petíciu vybavuje príslušný orgán územnej samosprávy, ktorým je podľa zákona o obecnom zriadení miestne zastupiteľstvo mestskej časti Bratislava-Devínska Nová Ves.

 **Starosta** : Ďakujem , je to tak uvedené aj v dôvodovej správe .

**UMZ 22/2/2022**

**Hlasovanie : 1- prerokovalo**

Prítomní : Za Proti Zdržal sa Nehlasoval

 11 11 0 0 0

**Hlasovanie : 2 nevyhovuje**

Prítomní : Za Proti Zdržal sa Nehlasoval

 11 10 1 0 0

**Hlasovanie : 3 žiada prednostku**

Prítomní : Za Proti Zdržal sa Nehlasoval

 11 11 0 0 0

**Hlasovanie : 4 žiada konateľa DNV šport**

Prítomní : Za Proti Zdržal sa Nehlasoval

 11 11 0 0 0

**Bod č. 23 ) Odvolanie člena Komisie miestneho zastupiteľstva**

**Predkladateľ materiálu – poslanec Žatko** : Budem veľmi stručný . V súlade s čl.10 ods.14 Organizačného poriadku samosprávy mestskej časti Bratislava-Devínska Nová Ves podávam miestnemu zastupiteľstvu návrh na svoje odvolanie z členstva v Komisii legislatívy, financií mandátovej a kontroly. Je to odvolanie na vlastnú žiadosť.

**ZS poslankyňa Janatová** : Ja by som sa chcela kolegu opýtať ozaj na reálny dôvod. Samozrejme som oceňovala, že bol v komisii legislatívy kde v podstate sme pred zastupiteľstvom mohli vychytať všetky muchy a drobnosti, ktoré možno v materiáloch neboli úplne presné, alebo niektoré materiály sa aj upravovali na základe pripomienok .Tak by ma zaujímalo, prečo sa kolega takto rozhodol. Prečo práve v tejto komisii, keď je členom aj v ďalších komisiách .

**Poslanec Žatko** :Ďakujem za vaše vystúpenie pani Janatová. Asi Vás sklamem, ale ten návrh dávam z osobných dôvodov a nemienim ich tu bližšie rozvádzať.

**Starosta** : Mňa by to tiež zaujímalo a nebol by som rád, keby to nasledovalo aj v ďalších komisiách, ale chápem osobné dôvody. Ak to ostatným kolegom poslancom takto stačí, tak ešte do návrhovej komisie v podstate tým ,že sa odvolaním na vlastnú žiadosť mení počet členov komisie , tak by sme mali prijať aj uznesenie , ktoré sa týka práve zníženie počtu členov v danej komisii. To bude z počtu členov 11 na 10 členov.

**Faktická – ZS a poslankyňa Janatová** : Ja som len chcela, že v podstate ak by sa niekto z poslancov chcel prihlásiť a zaujať miesto za pána Žatka , tak aby sa teraz vyjadril. Pokiaľ sa nikto nevyjadrí, tak v podstate hlasujme automaticky za zníženie počtu.

**Poslanec Tešovič** : Pokiaľ má niekto kolegyne, kolegovia záujem, samozrejme ste vítaní . Pokiaľ ide o ten samostatný návrh ja mám za to, že s tým návrhom disponuje predkladateľ a to je Ing. Žatko. On buď vlastne bude trvať na tom návrhu tak ako ho podal , alebo v podstate si osvojí ten návrh ktorý predniesla pani Janatová. Potom pravdepodobne prichádza do úvahy ten variant jedna ,že odvoláme jedného člena a tým sa zároveň zníži počet členov komisie z jedenásť na desať.

**Faktická – poslanec Žatko** : Osvojujem si návrh pani Janatovej.

**Starost**a : Pochopili sme sa teda, že znížime počet členov komisie. Dobre. Môžeme prejsť k návrhu uznesenia , že sa zníži počet členov a odvoláva sa na vlastnú žiadosť z Komisie legislatívy, financií a mandátovej Ing. Ján Žatko.

**UMZ 24/2/2022**

**Hlasovanie :**

Prítomní : Za Proti Zdržal sa Nehlasoval

 11 8 0 2 1

**Bod č. 24) Rôzne** - K bodu sa neprihlásil žiadny z poslancov.

**Bod č. 25) Interpelácie**

**Prednostka MÚ :** Na posledné zastupiteľstvo8.12.202neboli podané žiadne interpelácie od pánov poslancov.

**Starosta** : Končím bod 25. Tým pádom sme vyčerpali program dnešného zastupiteľstva . Ďakujem vám za spoluprácu a účasť a verím, že čoskoro sa budeme môcť osobne stretnúť na rokovaniach. Želám vám pevné zdravie aj obyvateľom, ktorí nás sledovali ,alebo budú nás sledovať zo záznamu. Opäť všetkým ďakujem za konštruktívny prístup. Všetko dobré a dovidenia .

 ***Ing. Mária KOPRDOVÁ Dárius KRAJČÍR***

prednostka Miestneho úradu starosta Mestskej časti

Bratislava-Devínska Nová Ves Bratislava-Devínska Nová Ves

Overovatelia zápisnice : Mgr. Beata JANATOVÁ ........................................

 Bronislava KRAVÁRIKOVÁ ........................................

 Zapísala : Paďourová